Document ID: 32000D0051

Komisijas Lēmums
(1999. gada 17. decembris),
ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras ir apstiprinātas trešās valstīs liellopu embriju izvešanai uz Kopienu
(izziņots ar dokumenta numuru C(1999) 4535)
(Dokuments attiecas uz EEZ)
(2000/51/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu,
tā kā:
(1) Ar Komisijas Lēmumu 92/452/EEK [2], kurā jaunākie grozījumi izdarīti ar Lēmumu 1999/685/EK [3], izveido to embriju ieguves brigāžu un embriju gatavošanas brigāžu sarakstu, kas ir apstiprinātas trešās valstīs liellopu sugu mājdzīvnieku embriju izvešanai uz Kopienu.
(2) Amerikas Savienoto Valstu, Kanādas un Šveices kompetentie veterinārie dienesti ir nosūtījuši pieprasījumus grozīt to brigāžu sarakstus, kas ir oficiāli apstiprinātas to teritorijās liellopu sugu mājdzīvnieku embriju izvešanai uz Kopienu; tādēļ jāgroza šis apstiprināto brigāžu saraksts; Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām.
(3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Sarakstu Komisijas Lēmuma 92/452/EEK pielikumā, kas attiecas uz Amerikas Savienotajām Valstīm, aizstāj ar sarakstu šā lēmuma pielikumā.
2. pants
Lēmuma 92/452/EEK pielikumā:
- sarakstā, kas attiecas uz Kanādu, pievieno šādu brigādi:
- brigādes apstiprinājuma numurs: E 1479
adrese :
Embrun Veterinary Clinic, PO box 960
Embrun, PO box 960
brigādes veterinārārsts: Dr Luc Besner
- sarakstā, kas attiecas uz Šveici, pievieno šādu brigādi:
- brigādes apstiprinājuma numurs: CH-ET-1132
adrese :
Cabathuler Markus
Tierarztpraxis, Embryotransfer
Plattastutzweg 14
CH 9476 Fontnas
brigādes veterinārārsti: Dr Fritz Reich, Dr Andreas Flükiger.
3. pants
Šis lēmums ir adresēts dalībvalstīm.
Briselē, 1999. gada 17. decembrī

Labels: 0
3
5
6